ທ່ານນາຍົກລັດຖະມົນຕີຫງວຽນຊວນຟຸກເຈລະຈາກັບທ່ານນາຍົກລັດຖະມົນຕີກຳປູເຈຍ HunSen
ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ
ເຈລະຈາ ກັບທ່ານນາຍົກລັດຖະມົນຕີ ກຳປູເຈຍ Samdech Hunsen
ພາບ:TTXVN
ຕອນເຊົ້າວັນທີ 25/4 ຢູ່ ຫໍສັນຕິພາບ ນະຄອນຫລວງ ພະນົມເປັນ, ພິທີຕ້ອນຮັບທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ແລະ ພັນລະຍາໄດ້ຈັດຂຶ້ນຢ່າງສົມກຽດ ພາຍໃຕ້ການເປັນປະທານຂອງທ່ານນາຍົກລັດຖະມົນຕີ ກຳປູເຈຍ Samdech Hunsen ແລະ ພັນລະຍາ. ທີ່ການເຈລະຈາພາຍຫລັງພິທີຕ້ອນຮັບ, ນາຍົກລັດຖະມົນຕີທັງສອງທ່ານ ໄດ້ເຫັນດີ ສືບຕໍ່ສົ່ງເສີມບັນດາການເຄື່ອນໄຫວດ້ານການຄ້າ, ບໍລິການ ແລະ ການຮ່ວມມືລະຫວ່າງທ້ອງຖິ່ນ ເປັນຕົ້ນບັນດາທ້ອງຖິ່ນຢູ່ເຂດຊາຍແດນສອງປະເທດ ປະຈຸບັນ ພວມຮ່ວມມືຢ່າງມີປະສິດທິຜົນ ບົນຈິດໃຈຖານບ້ານໃກ້ເຮືອນຄຽງມິດຕະພາບ, ການຮ່ວມມືຮອບດ້ານ.
ສອງຝ່າຍເຫັນດີຊີ້ນຳ ຄະນະກຳມະການປະສົມກ່ຽວກັບການຂີດເສັ້ນຊາຍແດນ, ປັກຫລັກໝາຍຊາຍແດນທາງບົກສອງປະເທດ ຊຸກຍູ້ການເຈລະຈາ, ຊອກມາດຕະການສຳລັບບັນດາຕອນຊາຍແດນທີ່ຍັງເຫລືອ ແລະ ຮ່ວມມືຢ່າງແຫ້ນນແຟ້ນໃນວຽກງານຄຸ້ມຄອງຊາຍແດນ ເພື່ອແນໃສ່ສ້າງເສັ້ນຊາຍແດນສອງປະເທດໃຫ້ກາຍເຫັນຊາຍແດນສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາແບບຍືນຍົງ.
ສອງຝ່າຍຢັ້ງຢືນສືບຕໍ່ຍູ້ແຮງການແລກປ່ຽນຄະນະຜູ້ແທນທຸກຂັ້ນ, ເຫັນດີສ້າງເງື່ອນໄຂສະດວກ ແລະ ຊອກຫາບັນດາມາດຕະການມີປະສິດທິຜົນຊຸກຍູ້ການຮ່ວມມືໃນບັນດາຂົງເຂດຊື່ງສອງປະເທດມີຄວາມສາມາດບົ່ມຊ້ອນຫລາຍຢ່າງ.
ຫວຽດນາມ ແລະ ກຳປູເຈຍ ສືບຕໍ່ຮ່ວມມືຢ່າງແຫນ້ນແຟ້ນໃນຂົງເຂດປ້ອງກັນຊາດປ້ອງກັນຄວາມສະຫງົບ. ນາຍົກລັດຖະມົນຕີທັງສອງທ່າຍໄດ້ເຫັນດີເພີ່ມທະວີການຮ່ວມມືສະກັດກັ້ນບັນດາການເຄື່ອນໄຫວກໍ່ການຮ້າຍ, ອາດຊະຍາກຳຂ້າມຊາດ, ການຄ້າເຖື່ອນ, ການຄ້າມະນຸດ.
(ແຫຼ່ງຄັດຈາກ VOV)